OpenLLM-France/wikimedia huggingface dataset:
# Larry Trask

Robert Lawrence "Larry" Trask (New York, 1944ko azaroaren 10a - Brighton, 2004ko martxoaren 27a) euskal hizkuntzalari estatubatuarra izan zen.

## Biografia

Hasieran kimika ikasi bazuen ere, Peace Corps agentzian izan ondoren hizkuntzalaritzari ekin zion. Londresko Unibertsitatean doktoretza lortu ondoren, Erresuma Batuko zenbait unibertsitatetan irakasle bilakatu eta katedraduna Sussexko Unibertsitatean.
Hizkuntzalaritza historikoa eta euskal hizkuntzalaritza landu zituen eta euskarazko hiztegi etimologikoa osatzen ari zela albo-esklerosi amiotrofikoak hil zuen.
Leverhulme Fellowship saria lortu zuen.

## Lanak

* A dictionary of grammatical terms in linguistics (1993)
* Language change (1994)
* Language: The basics (1995)
* A dictionary of phonetics and phonology (1996)
* Historical Linguistics (1996), ISBN 0-340-60758-0
* The History of Basque (1997)
* The Penguin Guide to Punctuation (1997)
* A student's dictionary of language and linguistics (1997)
* Key concepts in language and linguistics (1999)
* Introducing Linguistics (Bill Mayblinekin batera) (2000)
* The dictionary of historical and comparative linguistics (2000)
* The Penguin dictionary of English grammar (2000).
* The Penguin Dictionary of English Grammar (2000), ISBN 0-14-051464-3
* Time Depth in Historical Linguistics (2000), ISBN 1-902937-06-6
* Mind the Gaffe (2001), ISBN 0-14-051476-7
* How to Write Effective Emails (2005), ISBN 0-14-101719-8
* Etymological Dictionary of Basque (2008)

## Erreferentziak

* ↑ The Larry Trask Archive
* ↑ Iván IGARTUA: Robert L. Trask Euskararen historiatik euskalaritzaren historiara. 1944-2004. BIDEGILEAK (PDF).
* ↑ Peace Corps Online
* ↑ University of Sussex Newsletter
* ↑ Larry Trask's review of The Atoms of Language: The Mind’s Hidden Rules of Grammar by Mark C. Baker
* ↑ Interview
* ↑ The Guardian
* ↑ The Telegraph
* ↑ Linguist List
* ↑ Guide to Punctuation
* ↑ Etymological Dictionary of Basque online
* Datuak: Q2499834
# Lebiasinidae

Lebiasinidae arrain karaziformeen familia da, Ertamerika eta Hego Amerikako ur gezatan bizi dena.

## Generoak

FishBaseren arabera, familiak 77 espezie ditu, 7 generotan banaturik:
* Lebiasininae subfamilia
*** Derhamia (espezie 1)
*** Lebiasina (12 espezie)
*** Piabucina (9 espezie)
* Pyrrhulininae subfamilia
** Pyrrhulinini leinua
*** Copeina (2 espezie)
*** Copella (9 espezie)
*** Pyrrhulina (17 espezie)
** Nannostomini leinua
*** Nannostomus generoa (17 espezie)

## Erreferentziak

* ↑ Nelson, Joseph S.. (1976). Fishes of the World. John Wiley & Sons ISBN 0-471-54713-1..
* ↑ www.fishbase.org

## Kanpo estekak

* Datuak: Q913333
* Multimedia: Lebiasinidae / Q913333
* Espezieak: Lebiasinidae
# Lebitarrena

Lebitarrena (antzinako grezieraz: Λευιτικός, "lebitarrei dagokiena") Bibliako Itun Zaharreko hirugarren liburua da. Bertan Israel herriko kleroak (Leviren leinuko gizonek, honengandik datorkio izena) jarraitu beharreko arau liturgikoak eta herri osoak bete beharreko garbitasun arauak eskaintzen ditu. Arau multzo hori Irteera liburuan azaldutako ituna zehatzeko gidalerroa da.
Pentateukoko liburu guztiak bezala, tradizioz Moisesek idatzitakoa zela uste izan da. Hala ere, gaur egungo Biblia aditu gehienek azken idatzia K.a. 550-400 urteen artean idatzi zela uste dute.
Liburu honetan honako gai hauek lantzen dira: Jainkoari eskaini beharreko opariei buruzko legeak, Israelgo abadeen sagaratzea, garbitasunezko arauak eta santutasunerako legea. Lege horiek israeldarren bizitza guztia arautzen dute: janaria, higienea, sexualitatea, jaiak, gizarteko harremanak...

## Kanpo estekak

* ik. Lebitarrena
* Datuak: Q41490
* Multimedia: Book of Leviticus / Q41490
* Jatorrizko testuak: Biblia/Lebitarrena
# Launiupoko (Hawaii)

Launiupoko Ameriketako Estatu Batuetako erroldak esleitutako leku bat da. Maui konderrian dago, Hawaii estatuan. 688 biztanle ditu, 13,818014 kilometro koadroko azaleran banatuta.

## Ikus, gainera

* Maui konderria

## Kanpo estekak

* Datuak: Q5971574
# Launtzain

Launtzain Areatzan dagoen auzoa da, Uporen magalean dagoena. Gorbea errekak zeharkatzen du.

## Ikus, gainera

* Arratia

## Erreferentziak

* ↑ EODA: Areatza

## Kanpo estekak

* Datuak: Q48750436
# Launceston (Kornualles)

Launceston, kornubieraz: Lannstevan, Ingalaterrako Kornualles konderriko udalerri bat da.

## Leku interesgarriak

* Launceston gaztelua

## Kanpo estekak

* Datuak: Q287590
* Multimedia: Launceston, Cornwall / Q287590
# Laune ibaia

Laune ibaia, irlanderaz An Leamhain, Irlandako hego-mendebaldeko Kerry konderrian dagoen ibai bat da. 23 kilometro luze ditu. Izokin eta amurrainetan oparoa da.
Lenane aintziran jaio, Beaufort udalerria eta Ballymalis gaztelua igaro, eta Killorglin udalerrruntz zuzenduz itsasoratzen da, aurrena Castlemaine badian Maine ibaiaren parean, eta ondoren Dingle badian.
* Datuak: Q3218643
* Multimedia: River Laune / Q3218643
# Launceston gaztelua

Launceston gaztelua, ingelesez: Launceston Castle, Ingalaterrako Kornualles konderriko Launceston udalerrian dagoen gaztelu bat da.
Ziur aski 1068an Roberto Mourtaingo kondeak lehen gotorlekya eraikiarazi zuen, eta 1227an Rikardo Kornualleskoak berreraikia.
* Datuak: Q402848
* Multimedia: Launceston Castle / Q402848
# Launoy

Launoy Frantziako udalerri bat da Aisne departamenduan dagoena, Frantzia Garaia eskualdean. 2013an 106 biztanle zituen.

## Demografia
### Biztanleria

2007an udalerrian erroldatutako biztanleak 96 ziren. Familiak 31 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 4 seme-alabarik gabeko familiak ziren, 19 seme-alabarik gabeko bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 42 etxebizitza zeuden, 30 familiaren etxebizitza nagusia ziren, 11 bigarren erresidentzia ziren eta 1 hutsik zegoen. Etxebizitza guzti hauek 42etxeak ziren. 30 etxebizitza nagusietatik 28 bere jabearen bizilekua ziren eta 2 doan lagata zeuden; 5 etxek hitu gela zituzten, 6 etxek lau zituzten eta 19 etxek bost zituzten. 23 etxek euren parking plaza propioa zuten azpian. 11 etxetan ibilgailu bat zegoen eta 17 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Launoy udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 0 | 70-74 | 0 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 4 | 40-44 | 4 |
| 4 | 35-39 | 4 |
| 4 | 30-34 | 0 |
| 0 | 25-29 | 0 |
| 4 | 20-24 | 4 |
| 4 | 15-19 | 0 |
| 8 | 10-14 | 4 |
| 0 | 5-9 | 0 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 63 ziren, horien artean 43 aktiboak ziren eta 20 inaktiboak ziren. 43 pertsona aktiboetatik 42 lanean zeuden (25 gizon eta 17 emakume) eta 1 langabezian (1 gizon). 20 pertsona inaktiboetatik 7 erretiraturik zeuden, 6 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 1 erauzte enpresa zen eta 3 zerbitzu enpresak ziren.
2000. urtean Launoy udalerrian 6 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q988661
* Multimedia: Launoy / Q988661
# Launcells

Launcells, kornubieraz: Lannseles, Ingalaterrako Kornualles konderriko herrixka bat da.

## Kanpo estekak

* Datuak: Q11753230
* Multimedia: Launcells / Q11753230
# Launcells Cross

Launcells Cross, Ingalaterrako Kornualles konderriko herrixka bat da, Launcells parrokian.

## Kanpo estekak

* Datuak: Q6498322
* Multimedia: Launcells Cross / Q6498322
# Laterango jauregia

Erromako erdigune historikoa, lurraldekanpotasun eskubideez onura lortzen duten hirian kokatutako Aulki Santuaren ondasunak eta San Paulo Harresiz Kanpokoa$^1$ UNESCOren gizateriaren ondarea :
| Laterango Jauregia ||
| Mota | Kulturala |
| Irizpideak | i, ii, iii, iv, vi |
| Erreferentzia | 91 |
| Kokalekua | |
| Eskualdea$^2$ | Europa eta Iparramerika |
| Izen ematea | 1980 (IV. bilkura) |
| Luzapen urtea | 1990 |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Laterango jauregia, Erromatar Inperioaren garaian eraiki zen antzinako jauregi bat da, ondoren, Aita Santuen egoitza bihurtu zena. Erromako San Joan Laterangoaren Artxibasilikaren ondoan dago. Gaur egun, Laterango jauregiak, bere barnean, Antigoaleko Gauza Kristauen Museo Pontifizioa hartzen du.
IV. mendearen hasieran, Konstantino I.a Handiak Aita Santuari eman zion Laterango jauregia, aita santuen egoitza nagusi bihurtuz ia mila urtez. X. mendean, Sergio III.a aita santuak, zaharberritu egin zuen kalte handiak eragin zituen sute baten ondoren, eta, ondoren, sakonki edertu zuen Inozentzio III.ak. Garai honetan izan zuen bere dizdirarik handiena, Dante Alighierik, giza lorpenetik haratagoko zerbait bezala definitu zuelarik. Garai honetan, aurrealdeko plazaren erdialdean, gaur egun Laterango obeliskoa dagoen tokian Annibaldeschitarren jauregia eta dorrea aurkitzen ziren. Jauregi honen eta Basilikaren artean, aldi berean, Marko Aurelioren Zaldizko Estatua zegoen (garai hartan, Konstantino enperadorea zela uste zena), eta gaur egun Erromako Kapitolioan dagoena. Fatxada nagusia, "Kontzilio Gela"rekin batera eraiki zen (Aula Concilii), 11 abside dituen gela monumental bat, honen barnean, 1123 eta 1517 bitartean, bost kontzilio egin zirelarik. Gela honen atzean, aita santuen gelak daude, kanpora ematen duten zenbait leihorekin.
Jauregia, gainbehera garai batean sartu zen aita santuaren egoitza Avignon hiri frantziarra izatera pasa zenean. Lehenik 1307an eta ondoren 1361ean, bi sute handik larriki kaltetu zuten, orduan, diru kopuru handia bidali zen Aviñonetik, kalteak konpontzeko, baina eraikinak ez zuen sekula bere aurreko dizdira berreskuratu. Aita Santuek, euren egoitza berriz Erroman ezarri zutenean, nahiago izan zuten Santa Maria Trasteverekoa Basilikan ezartzea, ondoren, Santa Maria Nagusiaren Basilikara eta, azkenik Vatikano Hirira pasatuz. Ondoren, Sixto V.ak, antzinako eraikinaren zati bat suntsitzea agindu zuen, gaur egungo jauregia lortu arte berdiseinatu zena, askoz txikiagoa dena.
Leon III.aren garaian Triclinium monumentala apaintzen zuten mosaikoetako batzuk, Laterango Jauregiaren barnean kontserbatzen dira. Horien artean, hiru zatitan banatuta dagoen bat nabarmentzen da non, historian zehar egindako zenbait erreformen ondoren, Jesus bere apostoluei bere misioa ematen ikus daitekeen, erdian, ezkerrean, giltzak San Silvestreri eta labaruma Konstantinori ematen, eta, eskuinean, San Petri ikus daiteke, estola Leon III.ari eta zutoihala Karlomagnori ematen.

## Kanpo estekak

* (Italieraz)Mapa
* Datuak: Q848394
* Multimedia: Lateran Palace / Q848394
# Laterina

Laterina Italiako udalerri bat da. Arezzoko probintzian kokatuta dago, Toscana eskualdean. 3.486 biztanle ditu, 24,05 kilometro koadroko azaleran banatuta.

## Mugakideak

Laterinak honako udalerri hauekin egiten du muga:
Castiglion Fibocchi Civitella in Val di Chiana Pergine Valdarno Terranuova Bracciolini Arezzo

## Kanpo estekak

* Datuak: Q52082
* Multimedia: Laterina / Q52082
# Laternulidae

Laternulidae Pholadomyoida ordeneko bibalbo familia bat da.

## Generoak eta espezieak

* Clistoconcha E.A. Smith, 1910
** Clistoconcha insignis E.A. Smith, 1910
* Laternula Röding, 1798
** Laternula anatina (Linnaeus, 1758)
** Laternula argentea (Reeve, 1863)
** Laternula attenuata (Reeve, 1863)
** Laternula boschasina (Reeve, 1860)
** Laternula creccina (Reeve, 1860)
** Laternula elliptica (King & Broderip, 1832)
** Laternula erythraea Morris & Morris, 1993
** Laternula faba (Reeve, 1863)
** Laternula gracilis (Reeve, 1860)
** Laternula impura (Pilsbry, 1901)
** Laternula laterna (Lamarck, 1818)
** Laternula liautaudi (Mittre, 1844)
** Laternula limicola (Reeve, 1863)
** Laternula navicula (Reeve, 1863)
** Laternula recta (Reeve, 1863)
** Laternula rostrata (G.B. Sowerby II, 1839)
** Laternula spengleri (Gmelin, 1791)
** Laternula subrostrata (Lamarck, 1818)
** Laternula tasmanica (Reeve, 1863)
** Laternula vagina (Reeve, 1863)
** Laternula valenciennesii (Reeve, 1863)

## Kanpo estekak

* Datuak: Q6495782
* Multimedia: Laternulidae / Q6495782
# Laterza

Laterza Italiako udalerri bat da. Tarentoko probintzian kokatuta dago, Apulia eskualdean. 14.771 biztanle ditu, 161,17 kilometro koadroko azaleran banatuta.

## Mugakideak

Laterzak honako udalerri hauekin egiten du muga:
Castellaneta Ginosa Gioia del Colle Matera Santeramo in Colle

## Kanpo estekak

* Datuak: Q52016
* Multimedia: Laterza / Q52016
# Le Bleu des Basques

Le Bleu des Basques Ipar Euskal Herriko ardi gasna bat da.
Onetik enpresa kooperatiboak ekoizten du Makean. Marka bat da, beraz ez du jatorrizko izendapenik.

## Erreferentziak

* ↑ Taste of Cheese. Bleu des Basques. .
* ↑ www.onetik.com

## Kanpo estekak

* Datuak: Q1837252
* Multimedia: Bleu des Basques / Q1837252
# Le Blanc kantonamendua

Le Blanc kantonamendua Frantziako kantonamendu bat da. Indre departamenduan dago, Erdialdea-Loira Harana eskualdean. Guztira 27 udalerri ditu eta Le Blanc da bere hiriburua.

## Kanpo estekak

* Datuak: Q1725768
* Multimedia: Canton of Le Blanc / Q1725768
# Le Blanceko barrutia

Le Blanceko barrutia Indre departamenduaren barruan dagoen Frantziako barruti bat da. 32.897 biztanle ditu 1.761 kilometro koadrotan. Guztira 56 udalerri ditu. Bere hiriburua Le Blanc da.

## Kanpo estekak

* Datuak: Q701430
* Multimedia: Arrondissement of Le Blanc / Q701430
# Le Blanc-Mesnil kantonamendua

Le Blanc-Mesnil kantonamendua Frantziako kantonamendu bat da. Sena Saint-Denis departamenduan dago, Île-de-France eskualdean. Guztira 2 udalerri ditu eta Le Blanc-Mesnil da bere hiriburua.

## Kanpo estekak

* Datuak: Q286952
# Le Bleu de l'océan

Le Bleu de l'océan TF1 telebista katean igorritako minisaila da, Didier Albertek zuzenduta. 2003ko uztailaren 2 eta 30 artean eman zuten.

## Sinopsia

Oharra: Atal honek istorio osoa edo amaiera argitzen du.
Hil baino lehen, Taliaren amatzakoak bere benetako ama Ariane Delcourt dela eta Donibane Lohizunen bizi dela esango du. Taliak Ipar Euskal Herrirantz joko du bere familia ezagutzeko.

## Aktoreak

* Claire Borotra : Talia Vargas
* Alexandra Vandernoot : Mathilde Mallet
* Bernard Verley : Charles Delcourt
* Philippe Caroit : Clément Mallet
* Bruno Madinier : Paul Delcourt
* Mireille Darc : Patricia Delcourt
* Natacha Amal : Jeanne
* Jean-Michel Tinivelli : Marc Esteban
* Louise Monot : Julie Delcourt
* Anthony Dupray : Olivier Mallet-Delcourt
* Églantine Rembauville : Esther Mallet-Delcourt
* Jean-Marie Juan : Morel tenientea
* Philippe du Janerand : Etcheverry
* Yves Afonso : Henri Bonnat
* Jean-Pascal Lacoste : José Feirrera
* Christian Abart : Maurice Hillau
* Camille Lafont-Rapnouil : Mathilde (umea)
* Caroline Loiseau : Isabelle Delcourt

## Kanpo estekak

* Datuak: Q3220469
# Le Bleu du caftan

Le Bleu du caftan 2022ko Maryam Touzani marokoar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Halim eta Mina senar-emazteek kaftan denda bat dute Marokoko Sale hirian. Halimek josi egiten du, eta Minak bezeroekin du harremana. Halim maleem bat da, joskintza aditu bat, eta jantziak era tradizionalean egiten jarraitzen du, eskuz eta bere denbora hartuz. Jantzi bakoitza bakarra da, baita gorputz bakoitza ere, eta Halimek ideia hori buruan duela egiten du lan. Hitz gutxiko gizona da, eta orduak dendaostean igarotzen ditu, josten. Minak, berriz, bezeroen haserrea eta pazientziarik eza kudeatu behar ditu; geroz eta aurreratuagoa dagoen industria batean, jendeak ez du astirik Halimen lan preziatuak baloratzeko, eta mehatxu egiten diete makinaz lan egiten duten beste jostun batzuengana joko dutela. Halimen lan erritmo motelez gain, Mina gaixo dago, eta geroz eta denbora gutxiago eskaini diezaioke dendari. Horiek horrela, Youssef gaztea kontratatu dute, ofizioa ikas dezan. Baina, laster, bi gizonen arteko harremanak bikotearen dinamika aldatuko du, ezkutuan gordetzen saiatutakoak azaleratuz.

## Aktoreak

* Lubna Azabal : Mina
* Saleh Bakri : Halim
* Ayoub Missioui : Youssef

## Erreferentziak

* ↑ «Maitatzeko era askotarikoak» Berria 2023-03-04 CC BY-SA 4.0 lizentziapean.

## Kanpo estekak

* Datuak: Q112034047
# Leccinum holopus

Leccinum holopus Boletaceae familiako onddo bat da. Jangarria, baina kaskarra, ez da mamitsua eta oina gogorra du.
Sinonimoa: Krombholziella nivea.

## Deskribapena

Kapela: 4 eta 8 cm bitarteko diametrokoa, hasieran hemisferikoa, ondoren ganbila, zurixka kolorekoa, azala ia erdiraino bereiz daiteke, leuna, lubrifikatua eguraldi hezearekin.
Tutuak: Libreak, luzeak, erraz bereizten direnak, zurixkak, gero grisaxkak,
Tutu libreak: Oinera hurbiltzen diren tutuak, baina ukitzen ez diotenak.
Poroak: Finak, biribilak, zurixkak edo arrosakarak.
Hanka: 12 eta 20 cm bitarteko luzerakoa eta 1,5 eta 2 cm bitarteko lodierakoa erdialdera, goiko aldean mehea, pixkanaka oinarrirantz loditua, betea, irmoa, goialdean zimur zurbilez estalia, eta ilunagoekin oinarrirantz.
Haragia: Lodia, biguna kapela, haritsua eta gogorra oinean; zuria, ebakitzean kolorez aldatzen ez dena, hala ere, batzuetan tonu marroi-horixkak edo arrosa kolorekoak hartzen ditu; urdin-berdexka kolorekoa oinaren oinarrian.
Etimologia: Leccinum hitza latinetik dator, arte azpian hazten, esan nahi du. Holopus epitetoa berriz grekotik dator, ukitu gabe, osorik, esan nahi duen "hólos" hitzetik eta zurtoin, oin, esan nahi duen "pous pódos" hitzetik, hau da, zurtoin ukitu gabea, zurtoin nabarmen batekin.

## Jangarritasuna

Jangarri kaskarra, oin gogorra duelako eta kapelan haragi gutxi.

### Nahasketa arriskua

Leccinum scabrum eta Leccinum carpini delakoekin, baina biek kapela ilunagoa dute.

## Sasoia eta lekua

Udazkenean. Espezie hau ez da ohikoa gure lurretan, urkien azpian bildu izan da, baita zelaian ere, zuhaixka desberdineko hesi baten ondoan ere bai.

### Banaketa eremua

Kanada, Ameriketako Estatu Batuak, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 83 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 176 or. ISBN 978-84-617-0196-4..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 387 or. ISBN 84-505-1806-7..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 40 or. ISBN 84-282-0865-4..

## Kanpo estekak

* Datuak: Q1328979
* Multimedia: Leccinum holopus / Q1328979
# Leccinum versipelle

Leccinum versipelle Boletaceae familiako onddoa da.
Sinonimoak: Boletus testaceoscabrum, Trachipus testaceo-scabrum, Boletus rufescens, Leccinum testaceoscabrum, Boletus versipellis var. rufescens, Krombholzia aurantiaca f. rufescens, Leccinum aurantiacum, Krombholziella rufescens, Leccinum floccopus.

## Deskribapena

Kapela: 8 eta 15 cm bitarteko diametrokoa. Hemisferikoa eta gero zabaldu samarra. Hori laranja bizi samarreko kolorekoa, uniformea. Ertza batzuetan laranja kolore gehiagorekin.
Tutuak: Luzeak, oinak eutsita. Zuri zikin kolorekoak edo grisaxkak.
Poroak: Txiki samarrak, biribilak. Grisak edo gris-oliba antzeko kolorekoak.
Hanka: 10 eta 15 cm bitarteko garaierakoa eta 3 eta 5 cm bitarteko diametrokoa. Luzea, oinarrira loditua, ia sabelduna. Hondo zimur zuri baten gainean ezkata beltzez estalia.
Haragia: Zuria, urdinez edo gorriz tindatzen da denean, trinkoa. Usaingabea eta zapore gozokoa.
Etimologia: Boletus terminoaren etimologia eztabaidagarria da. Testaceo-scabrum epitetoa latinetik dator, terrakota, adreilu esan nahi duen “testaceus” hitzetik. Bere koloreagatik.

## Jangarritasuna

Jangarria.

### Nahasketa arriskua

Sarritan Boletus rufus delakoarekin nahasten da, oso antzekoak dira.

## Sasoi eta lekua

Udan eta udazkenean. Urkien azpian.

### Banaketa eremua

Kanada, Ameriketako Estatu Batuak, Alaska, Mexiko, Groenlandia, Islandia, Europa, Errusia, Himalaiako eremua, Mongolia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 388 or. ISBN 84-505-1806-7..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 545 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ Leccinum versipelle: GBIF—the Global Biodiversity Information Facility.

## Kanpo estekak

* Datuak: Q533017
* Multimedia: Leccinum versipelle / Q533017
* Espezieak: Leccinum versipelle